ઉલ્લેખનીય છે કે અગાઉ અમદાવાદ શહેરમાં ફરજ બજાવતા પોલીસ કર્મચારીઓ દ્વારા દારૂના નશામાં ધૂત થઈ અને ધમાલ મચાવવાના અનેક કિસ્સાઓ સામે આવ્યા છે. ગત અઠવાડિયે ઓઢવ પોલીસ સ્ટેશનમાં ફરજ બજાવતા પોલીસ કોન્સ્ટેબલ દ્વારા દારૂના નશામાં ધૂત થઈ અને રામોલ વિસ્તારમાં બાઈક પર બેઠેલા યુવક પાસે રૂપિયાની માગણી કરી મારામારી કરી હતી. અગાઉ પણ આવા અનેક બનાવો બની ચૂક્યા છે ત્યારે ફરી એકવાર સેટેલાઈટ પોલીસ સ્ટેશનના કોન્સ્ટેબલ દ્વારા દારૂ પી અને ધમાલ મચાવતા શહેર પોલીસની સામે અનેક પ્રશ્નો ઊભા થયા છે.